
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ RAJONO SAVIVALDYBĖS VISUOMENĖS SVEIKATOS BIURO DIDŽIAUSIO LEISTINO PAREIGYBIŲ SKAIČIAUS NUSTATYMO

2014 m. lapkričio 27 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu, Lietuvos Respublikos sveikatos apsaugos ministro 2013 m. spalio 11 d. įsakymu Nr. V-932 patvirtinta Valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodika, rajono savivaldybės tarybos 2008 m. balandžio 24 d. sprendimu Nr. T-137 patvirtintų Šakių rajono savivaldybės visuomenės sveikatos biuro nuostatų 9.6 punktu ir atsižvelgdama į Šakių rajono savivaldybės visuomenės sveikatos biuro 2014 m. lapkričio 14 d. raštą Nr. S-74/2014, rajono savivaldybės taryba nusprendžia:

1. Nustatyti Šakių rajono savivaldybės visuomenės sveikatos biuro didžiausią leistiną pareigybių skaičių - 12,25.


2. Pripažinti netekusiu galios rajono savivaldybės tarybos 2011 m. liepos 28 d. sprendimą Nr. T-136 „Dėl darbuotojų pareigybių skaičiaus Šakių rajono savivaldybės visuomenės sveikatos biure nustatymo“.
Savivaldybės meras




Juozas Bertašius

Parengė:
rajono savivaldybės administracijos vyriausioji specialistė (E. Domeikaitė - Dovydaitienė)
Pranešėja:
E. Domeikaitė – Dovydaitienė

Kviesti:
V. Lebedžinską
Siųsti:
Vyriausiajai specialistei

Biudžeto ir turto skyriui

Šakių rajono savivaldybės visuomenės sveikatos biurui (Bažnyčios g. 39A, Šakiai)
ŠAKIŲ RAJONO SAVIVALDYBĖS

ADMINISTRACIJA 

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

,,DĖL ŠAKIŲ RAJONO SAVIVALDYBĖS VISUOMENĖS SVEIKATOS BIURO DIDŽIAUSIO LEISTINO PAREIGYBIŲ SKAIČIAUS NUSTATYMO“ PROJEKTO

2014 m. lapkričio 19 d. Nr. VL-1552
Šakiai


1. Parengto projekto tikslai ir laukiami rezultatai: parengto rajono savivaldybės tarybos sprendimo projekto tikslas – nustatyti Šakių rajono savivaldybės visuomenės sveikatos biuro didžiausią leistiną pareigybių skaičių pagal teisės aktų reikalavimus. 


2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal pateiktą projektą: ---


4. Kiti, projektų rengėjų nuomone, reikalingi paaiškinimai: vadovaujantis valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodika, patvirtinta Lietuvos Respublikos Sveikatos apsaugos ministro 2013 m. spalio 11 d. įsakymu Nr. V-932, Lietuvos Respublikos sveikatos apsaugos ministro 2014 m. sausio 3 d. įsakymu Nr. V-3 buvo patvirtintos 2014 m. valstybės biudžeto specialiosios tikslinės dotacijos lėšos savivaldybėms: Šakių rajono savivaldybei skirta 374,6 tūkst. Lt (iš jų: mokinių visuomenės sveikatos priežiūrai 218,1 tūkst. Lt, visuomenės sveikatos stiprinimui ir stebėsenai 156,5 tūkst. Lt).


Lietuvos Respublikos sveikatos apsaugos ministro įsakymu patvirtintas savivaldybės visuomenės sveikatos biure privalomų pareigybių sąrašas: direktorius, visuomenės sveikatos stebėsenos specialistas, visuomenės sveikatos stiprinimo specialistas, vaikų ir jaunimo sveikatos priežiūros specialistas. Savivaldybėse, kuriose gyvena mažiau nei 100 000 gyventojų, visuomenės sveikatos priežiūros specialisto 1 etatą rekomenduojama steigti 7 000 – 10 000 gyventojų.


Atsižvelgiant į tai, kad nuo 2014 metų visuomenės sveikatos priežiūra yra valstybės perduota savivaldybėms funkcija, ir į pasikeitusias visuomenės sveikatos priežiūros paslaugų finansavimo sąlygas – skiriamos valstybės biudžeto lėšos, prašoma Šakių rajono savivaldybės visuomenės sveikatos biurui padidinti pareigybių skaičių iki 12,25 (buvo – 10,5 pareigybės).


Patvirtinus didžiausią leistiną pareigybių skaičių, Šakių rajono savivaldybės visuomenės sveikatos biuras galės efektyviau įgyvendinti visuomenės sveikatos priežiūros funkcijas ir užtikrinti kokybiškas visuomenės sveikatos priežiūros paslaugas rajono savivaldybės gyventojams.

Administracijos direktorius


 Juozas Puodžiukaitis

Projekto rengėjas                                                          

Pareigos: rajono savivaldybės vyriausioji specialistė





Parašas:……………………                                  


Vardas, pavardė: Evelina Domeikaitė - Dovydaitienė

